Author: jana.hrenova
Last saved by: spano
Company: MS SR

Dôvodová správa

A. Všeobecná časť

Predkladaný návrh zákona č.  331/2003 Z. z. o voľbách do Európskeho parlamentu v znení zákona č. 515/2003 Z. z. súvisí so vstupom Slovenskej republiky do Európskej únie od 1. mája 2004.

	V spojitosti so vstupom Slovenskej republiky do Európskej únie je potrebné upraviť zákonnosť volieb do Európskeho parlamentu v konaní pred Najvyšším súdom Slovenskej republiky.

	Návrh zákona si nevyžiada zvýšené nároky na štátny rozpočet ani na rozpočty obcí.
	
	Návrh zákona vzhľadom na predmet úpravy nie je potrebné prerokovať v Rade hospodárskej a sociálnej dohody SR.

DOLOŽKA  ZLUČITEĽNOSTI

1.	Navrhovateľ zákona: vláda Slovenskej republiky 

2.	Názov návrhu zákona: návrh zákona, ktorým sa mení a dopĺňa zákon č.  331/2003 Z.z. o voľbách do Európskeho parlamentu v znení zákona č. 515/2003 Z.z.

3. V práve Európskej únie je problematika návrhu zákona upravená v:

Zmluva o EÚ – čl. 6 
Smernica Rady č. 93/109/EHS zo 6. 12. 1993 stanovujúca podrobné pravidlá pre výkon práva voliť a byť volený vo voľbách do Európskeho parlamentu pre občanov v EÚ
Akt Rady EÚ týkajúci sa volieb do Európskeho parlamentu č. 76/787 v znení rozhodnutia Rady č. 2002/772

4.	Návrh zákona svojou problematikou nepatrí ani medzi priority odporúčané v Bielej knihe. 

5.	Charakteristika právnych noriem Európskej únie, ktorými je upravená problematika návrhu zákona:

Zmluva o EÚ – čl. 6; ustanovuje princípy, na ktorých je Únia založená – princípy slobody, demokracie, rešpektovania ľudských práv a základných slobôd a právneho štátu. 

Smernica Rady č. 93/109/EHS zo 6. 12. 1993 upravuje podrobné pravidlá pre výkon práva voliť a byť volený vo voľbách do Európskeho parlamentu pre občanov v EÚ. 

Akt Rady EÚ týkajúci sa volieb do Európskeho parlamentu č. 76/787 v znení rozhodnutia Rady č. 2002/772 obsahuje úpravu o nezlučiteľnosti funkcie poslanca Európskeho parlamentu s funkciou poslanca vnútroštátneho parlamentu od volieb v roku 2004. 

6.	Vyjadrenie stupňa kompatibility s právnou normou Európskej únie: úplná

B. Osobitná časť

K Čl. I

bod 1: 
Jedná sa iba o legislatívno - technickú úpravu, ktorá reaguje na novelu Občianskeho súdneho poriadku.

bod 2:
Podľa platného právneho stavu neexistuju zákonná možnosť preskúmať zákonnosť volieb do Európskeho parlamentu. Z uvedeného dôvodu sa navrhuje, aby túto právomoc mal Najvyšší súd Slovenskej republiky. V návrhu zákona bolo potrebné priamo upraviť postup pri rozhodovaní o vyslovení neplatnosti volieb, vyslovení neplatnosti hlasovania alebo vyslovení neplatnosti voľby kandidáta. Zároveň sa upravujú lehoty na podanie návrhu, okruh účastníkov konania, náležitosti návrhu a spôsob rozhodnutia Najvyššieho súdu.

Pre prípad rozhodnutia o neplatnosti volieb do Európskeho parlamentu, navrhovaná novela zákona upravuje následnú povinnosť predsedu národnej rady, vyhlásiť nové voľby v lehote 30 dní od doručenia rozhodnutia.

K Čl. II

Navrhuje sa účinnosť zákona od 1. júna 2004.